[{"text_idx": "#000001", "text": "LibreCon 2014 topaketa eta CodeSyntax"}, {"text_idx": "#000002", "text": "Asolif eta ESLE elkarteek bultzatzen duten LibreCon 2014 topaketan parte hartuko dugu datozen asteko astearte eta asteazkenean, hilak 11 eta 12."}, {"text_idx": "#000003", "text": "Hitzaldi eta topaketa agenda zabala dago antolatua, esteka honetan ikus dezakezuen moduan. Antolakuntzak ahalegin berezia egin du software eta jakintza irekiarekin loturiko arrakasta kasuak egon daitezen. Aurtengo edizioaren gakoak ondorengo sektoreak izango dira: hezkuntza, industria, osasuna eta komertzioa."}, {"text_idx": "#000004", "text": "ESLEko sortzaile eta partaide aktiboa garen heinean jardun zabala izango dugu konferentzian. Batetik, stand eder bat edukiko dugu (16. zenbakia), bertaratzen denari gure lana azaltzeko asmoz. LibreConen bazaude, gerturatu zaitez gu agurtzera, edo erabil ezazu konferentziako aplikazioa gurekin hitzordua jartzeko (Android eta iOS bertsioak daude)."}, {"text_idx": "#000005", "text": "Eta bestetik, bi hitzaldi emango ditugu, gure esperientzia praktikoa zabalduz:"}, {"text_idx": "#000006", "text": "Smart city eta living lab-en ingurukoa"}, {"text_idx": "#000007", "text": "Entzule moduan ere bertan izango gara, noski, programa zabal eta interesgarria baitago antolatua. Ekitaldi paralelo moduan beste bi gune egongo dira: Business txokoa eta Take up txokoa; gertutik jarraitzekoak biak ala biak."}, {"text_idx": "#000008", "text": "Bestalde, gure lankide Eneko Astigarraga, ESLEko presidentea, han-hemenka agertzen ari da prentsan LibreCon iragarriz. Hona hemen sarean aurki ditzakegun publikazioen laburpen bat:"}]